«Менделеев аруы- 2011»

«Менделеев  сұлтаны-2011»

Мақсаты: 

1. Химия пәнін алғаш бастаған оқушылардың пәнге қызығушылығын арттыру. Химиялық элементтер таңбасын, қауіпсіздік ережесін, заттардың формула бойынша есептей білу, валенттілік бойынша формула құруға білуге дағдыландыру.

2. Шапшаңдыққа, жылдам ойлап, шешім қабылдауға,  өнерлерін, білімдерін, ептіліктерін байқау арқылы әдептілікке, инабаттылыққа тәрбиелеу. 
Қажетті құрал- жабдықтар:

Элементтер таңбасы(Алдын ала сайысқа қатысатын оқушыларды элементтермен белгілеп, қыздарды бейметал элементтерімен, ұлдарды металдар деп белгілеп сайысқа қатысты.)
1-  Тұрғы; сынауық; Құйғы; колба; Спирт шам.
2- Қағаздан жасалған гүл, фенолфталейн, кальций гидроксиді, пульверизатор.
3- Натрий хлор, Натрий – екі- эс-о- төрт, Кальций- эс-о-үш, Аш-үш –пэ-о- төрт, Аш-эн-о-үш ұлдарға беру.Осы формулалар жазылған кеспе қағаздарын дайындау.
4- Әр оқушыға тапсырмалар орындау үшін 4- беттен тарату.

5- Спирт, стақан, стақан су, қол орамал, спирт шам, сіріңке.
1-жүргізуші:  «Менделеев  аруы-2011»

                          «Менделеев  сұлтаны-2011»

 байқауын тамашалауға келіп отырған қонақтарды , осы байқауға қатысқалы келген ару қыздар мен жігіттерді және төрелік жасайтын әділқазылар алқасын бүгінгі мерекемен құттықтаймыз.
 2-жүргізуші :

Өнер көрер көрермен,

Қол соғады аянбай.

Сайыскерлер білімін,

Қызыл тілмен сайраса,

Әділ қазы алқасы

Баға берер теңімен,-деп әділқазы алқасымен таныстыру.

Химиядан жақсы оқып, олимпиадаға қатысып жеңімпаз атанып жүрген11- сынып оқушылары Армиев Саят, Айдынова Ақмарал,10 сынып оқушысы: Советова Айым, география пән мұғалімі Мергуль Болатовна.
1- Жүргізуші:

Қайсысы бімді, кім ойшыл,

Талабына қарайық.

Кімдер зерек, кім жылдам,

Талаптарын табайық!,-
деп бірінші сайыстың барысымен таныстырып өтейін.

І-бөлім: «Тегімді менің сұрасаң» өзін таныстыру.

ІІ- бөлім: «Бәйге» ауызша сұрақтарға жауап беру.  
ІІІ-бөлім: « Кім жылдам?»  сөзжұмбақ шешу.
ІV-бөлім: «Химиялық  ыдыстарды білеміз бе?» 

V- бөлім: «Ғажайып ағаш» есептеу  шапшаңдығын шыңдау 
VІ-бөлім  . «Формулалар құрау» элементтерден валенттілігі бойынша формула құру.
2- жүргізуші: 

Мың бұралған арулар аңдап басып,

Келеді міне ортаға толқып тасып.

Менделеевтің  элементтерін жатқа оқып,

Аруларды хошаметпен қарсы алайық! Қол соғып Менделеев аруларын ортаға шақырайық. 
2-жүргізуші:

Ақыл- көрік бойларына жетеді,

Әлі талай сынақтардан өтеді.

Мына отырған баршаңызды өзімен, Тез арада арулар таныстырып өтеді,- деп таныстыру бөлімін бастайық қыздар.(кезек- кезек өздерін таныстырады)
2- Жүргізуші:

Нағыз кәусар жігітті,

Нағыз қайсар жігітті,

Нағыз бұлбұл жігітті,

Нағыз дүлдүл жігітті,

Анықтайтын кез келді.

Уа халайық, халайық,

Мұнда назар салайық,

Менделеев ата жолын жалғамақ,

Химия ғылымын қолдамақ,

Ұлдар шықсын ортаға,

Бүгін сұлтан атанбақ,- дей отырып, ортаға «Менделеев сұлтандарын» шақырайық! Қарсы алыңыздар» (ұлдар ортаға шығады)
1-Жүргізуші:

Барлығы өздерімен таныстырып өтеді.( қазылар алқасы бағалағанша)

 «Ұлға отыз үйден тыйым,он сан үйден сын» демекші, ер жігітке айтылар сын көп, қойылар талап жоғары. Халықтың дәстүрлі тәрбиесінде осы баға –«Жігіт сыны» деп аталады.

2-Жүргізуші:
Көсем жігіт- ел басқаратын жігіт,

Шешен жігіт- дау шешетін тұлға,

Батыр жігіт- еліне қамқоршы,

Жауына қатал жігіт.

1-жүргізуші:

Жас ару жас ғұмырдың талғамысың,

Қуантқан әрбір үйдің арманысың.

Дәл бүгін қанат қомдап сыналарда,

Сан сұрақтан сүрінбей, самғап ұшқын,- деп
 ІІ- бөлім: «Бәйге» ауызша сұрақтарға жауап беру. 
1) Валенттілік дегеніміз не?

2) Күкірттің салыстырмалы атомдық массасы?

3) Заттар дегеніміз не?

4) Алюминидің салыстырмалы атомдық массасы?

5) Химиялық реакциялардың белгілерін ата;

6) Күкірттің валентілігі

7) Атом дегеніміз не?
8) Азот элементі қалай оқылады?

9) Молкеула дегеніміз не?

10)  5Н2 нені білдіреді?

11)  Таза заттар дегеніміз не?

12)  Көміртектің салыстырмалы атомдық массасы?

13)  Күрделі заттар дегеніміз не?

14)  Мыстың салыстырмалы атомдық массасы?

15)  Күрделі заттарды бөлудің қандай әдістерін білесің?

16)  Кальцийдің салыстырмалы атомдық массасы?

17)  Химия кабинетінде қандай қауіпсіздік ережесін сақтаймыз?

18) Темірдің салыстырмалы атомдық массасы?

19) Сынауықты тұрғыға қалай орналастырамыз?

20) Оттектің валенттілігі?

2-Жүргізуші:
Химия адам ісіне құшағын кең жаяды. Қайда қарасақта, қайда көз жіберсекте көретініміз- химия ғажайыптары.( М.В.Ломоносов)
Тәжірибе көрсету «Сиқырлы гүлдер» (Сиқыршының киімін киген оқушы көрсету)
1- Жүргізуші :
ІІІ-бөлім: « Кім жылдам?»  сөзжұмбақ шешу.(орындап әлділ-қазылар алқасына береді), отырғандарға сұрақтар қою.
2- Жүргізуші:

Химияны оқу үшін ең бірінші химиялық құрал –жабдықтарды біліп, қолдана алуымыз керек.
ІV-бөлім: «Химиялық  ыдыстарды білеміз бе?»  аталуын, қайда қолданылыды? (Химиялық ыдыстар  тақта алдына қатар –қатар қою, сол қатар бойынша аталуын, қайда қолданылыды қағазға жазып тапсырмаларын әлділ-қазылар алқасына береді)
6- Тұрғы; 2- сынауық; 3- Құйғы; 4- колба; 5- Спирт шам.
1-Жүргізуші :

Мықты болсаң есептей біл,
Келді кезек шапшаңдығыңды танытар.

Бұл сынан да өтсең егер сүрінбей,

Жүлде сенде, қуана бер күлімде,- деп
V- бөлім: «Ғажайып ағаш» есептеу  шапшаңдығын шыңдау.

(Ағашқа бірнеше алма ,алмұрт, банан, арбуз, апельсин іліп артына  есептер жазу).
Алмаға: Аш- екі-эс-о-төрттің массалық қатынасын есепте.

Апельсинге: Аш- екі –це-о- төрттің құрамындағы көміртектің массалық үлесін есепте.

Банан: Сутектің массалық үлесі 11,1%, оттектің массалық үлесі 88,9% заттың формуласын тап.

Арбуз: Аш- екі-эс-о-төрттің массалық қатынасын есепте.
Алмұрт: Сутектің массалық үлесі 11,1%, оттектің массалық үлесі 88,9% заттың формуласын тап.

2-жүргізуші : Есептерін тексеруге әділ-қазы алқасына беріп, қорытындысы шығарғанша Сергіту сәті «Жұбыңды тап» ойынын ойнаймыз. Вальс әуені ойнап тұрады. Ойынның шарты: ол үшін қыздарға химиялық формуласы жазылған қиындылар таратылады, олар орындарында отыра береді , ал ұлдарға сол формулалар жазбаша жазылғанын беріледі де жұбын тауып қыздарды биге шақырады.  
Натрий хлор, Натрий – екі- эс-о- төрт, Кальций- эс-о-үш, Аш-үш –пэ-о- төрт, Аш-эн-о-үш ұлдарға беру.
VІ-бөлім  «Формулалар құрау» элементтерден валенттілігі бойынша формула құру. 
А) сутек пен оттек ;  в) фосфор мен оттек ; с) Феррум хлор.
1- жүргізуші :
Тапсырманың қорытындысы шыққанша «Жанбайтын орамал» тәжірибесін көрсету. 
2- жүргізуші :
Кімдер жүйрік,
Білімді  білейікші.
Менделеевтің аруы,

Менделеевтің сұлтаны - деп жүрейікші

Әділқазыларға тек әділдікті

Ал сайыскерге сәттілікті тілейікші. 
Қорытынды бағаны әділқазы алқасына береміз.(Әділ- қазыларға сөз)
1- жүргізуші :
Құттықтаймыз ал енді,

Ару мен сұлтан болған  баланы.

Өрге жүзіп өнері,

Тауға өрлесін талабы.

Қуанышпен жанары, шоқтай болып жанады.

Осымен сайысымыз аяқталды. Тыңдағандарыңызға көп рахмет.

Әрқашан сыналған шақта сүрінбей, жеңістен  жеңістерге жете беріңіздер демекпін.

